Ο **Ελευθέριος «Λευτέρης» Μποχωρίδης** (Θεσσαλονίκη, 18 Απριλίου 1994), είναι Έλληνας διεθνής καλαθοσφαιριστής. Με ύψος 1,96 μέτρα αγωνίζεται ως σούτινγκ γκαρντ / πόιντ γκαρντ για την ομάδα του Άρη Θεσσαλονίκης.

Σταδιοδρομία
------------

### Άρης (2010-2014)

Ο Μποχωρίδης ξεκίνησε να αγωνίζεται επαγγελματικά για την ομάδα του Άρη, με τον οποίο υπέγραψε συμβόλαιο συνεργασίας το 2010. Το αγωνιστικό του ντεμπούτο πραγματοποιήθηκε στις 23 Οκτωβρίου 2010, όταν πέτυχε οκτώ πόντους στην εντός έδρας ήττα του Άρη από τον Ολυμπιακό.

Ανανέωσε την συνεργασία του με την ομάδα της Θεσσαλονίκης τον Σεπτέμβριο του 2012, όταν υπέγραψε νέο συμβόλαιο τετραετούς διάρκειας. Μέχρι το 2013, αγωνίστηκε σε μόλις 18 αγώνες του Άρη, αλλά το 2013-14 έπαιξε σε 28 παιχνίδια για την Basket League, με μέσους όρους 7.2 πόντων, 2.7 ριμπάουντ και 1.5 ασίστ. Επίσης, συμμετείχε στον τελικό του κυπέλλου Ελλάδας, όπου ο Άρης ηττήθηκε από τον Παναθηναϊκό με 90-53.

Το 2011 και το 2013, κατέκτησε το πανελλήνιο πρωτάθλημα μπάσκετ εφήβων με τους «κίτρινους».

### Παναθηναϊκός (2014-2017)

Τον Ιούλιο του 2014, υπέγραψε συμβόλαιο πενταετούς διάρκειας με την ομάδα του Παναθηναϊκού, με τον Άρη να λαμβάνει 350.000 ευρώ. Στον Παναθηναϊκό ο Μποχωρίδης υπήρξε συμπαίκτης με το πρότυπό του, όπως ο ίδιος έχει δηλώσει, τον Δημήτρη Διαμαντίδη. Με τους «πράσινους», κατέκτησε το Κύπελλο Ελλάδας του 2015, κερδίζοντας στον τελικό τον Απόλλωνα Πατρών με 68-53 και το Κύπελλο Ελλάδος του 2016 κερδίζοντας τον Φάρο Κερατσινίου με 101-54. Το 2017 κατέκτησε το πρώτο νταμπλ της σταδιοδρομίας του, αφού κέρδισε τον Άρη στον τελικό του Κυπέλλου Ελλάδας με 68-59 και το πρωτάθλημα Ελλάδας κόντρα στον Ολυμπιακό με νίκη 2-3 στη σειρά των τελικών.

### Άρης (2017-2020)

Το Νοέμβριο του 2017 έλυσε το συμβόλαιό του με τον Παναθηναϊκό, για να επιστρέψει στον Άρη. Από το 2018 ήταν ο αρχηγός της ομάδας. Το καλοκαίρι του 2019, έμεινε στον Άρη πάρα το ενδιαφέρον του Παναθηναϊκού. Την σεζόν 2019-20, ήταν ο ηγέτης του Άρη με μέσο όρο 14.6 πόντους, 5.1 ριμπάουντ, 4.6 ασίστ και 1.1 κλεψίματα στο Πρωτάθλημα Ελλάδας.

### Παναθηναϊκός (2020-2023)

Στις 23 Ιουλίου 2020, ανακοινώθηκε η συμφωνία του με τον Παναθηναϊκό, επιστρέφοντας στους πράσινους μετά από τρία χρόνια. Στις 29 Ιανουαρίου 2021, πραγματοποίησε την καλύτερη του εμφάνιση στην Ευρωλίγκα κόντρα στην Βαλένθια (νίκη 91-72), κάνοντας ρεκόρ καριέρας στους πόντους με 12 και 4/6 σουτ, στις ασίστ με 5 (μηδέν λάθη), αλλά και στην αξιολόγηση όπου είχε 19 βαθμούς. Στις 5 Φεβρουαρίου κόντρα στον Ολυμπιακό (νίκη 88-77), έσπασε το ρεκόρ πόντων που είχε από τον προηγούμενο αγώνα σκοράροντας 15 (4/4 δίποντα, 1/2 τρίποντα, 4/4 βολές). Επίσης είχε 4 ριμπάουντ, 1 ασίστ, 1 κλέψιμο και 18 στην αξιολόγηση. Στις 10 Ιουνίου, κατέκτησε το Πρωτάθλημα Ελλάδας, αφού ο Παναθηναϊκός κέρδισε στη σειρά των τελικών το Λαύριο με 3-1. Τη σεζόν 2020-21, ο Μποχωρίδης σημείωσε 4.4 πόντους. 1.8 ριμπάουντ, 2.2 ασίστ και 0.7 κλεψίματα σε 31 συμμετοχές στην Ευρωλίγκα και 5.9 πόντους, 2.2 ριμπάουντ και 2.1 ασίστ σε 31 αγώνες στο Πρωτάθλημα Ελλάδας. Στις 26 Ιουλίου 2021, ανανέωσε τοι συμβόλαιό του με τους «πράσινους» για έναν ακόμη χρόνο.

Στις 26 Σεπτεμβρίου 2021, κατέκτησε το Σούπερ Καπ Ελλάδας, νικώντας στον τελικό τον Προμηθέα Πατρών 92-83. Στις 13 Μαρτίου 2022 κόντρα στο Περιστέρι, έφτασε συνολικά τους 500 πόντους και τις 200 ασίστ με τους «πράσινους» στο Πρωτάθλημα Ελλάδας. Στην Ευρωλίγκα αγωνίστηκε σε 19 παιχνίδια, έχοντας 2.1 πόντους, 1.3 ασίστ και 1 ριμπάουντ μέσο όρο, σε 11:38 λεπτά συμμετοχής. 

Στις 2 Αυγούστου 2022, ανανέωσε το συμβόλαιό του για ακόμα μία σεζόν με την ομάδα. Στις 23 Οκτωβρίου κόντρα στον Ιωνικό, κατέγραψε μια ιστορική επίδοση, καθώς έφτασε τα 200 τρίποντα στην καριέρα του στο ελληνικό πρωτάθλημα σε 260 εμφανίσεις, ενώ παράλληλα μπήκε στην 20άδα της σχετικής λίστας των «πράσινων» στο επαγγελματικό Πρωτάθλημα. Τη σεζόν 2022-23, μέτρησε στην Ευρωλίγκα 2 πόντους, 1.6 ριμπάουντ, 1.5 ασίστ και 2.4 PIR κατά μέσο όρο σε 17 συμμετοχές. Στις 11 Ιουλίου 2023, ο Παναθηναϊκός ανακοίνωσε την αποχώρηση του αθλητή ολοκληρώνοντας έτσι και την δεύτερη θητεία του με την πράσινη φανέλα.

### Άρης (2023-σήμερα)

Στις 12 Αυγούστου 2023, επέστρεψε επίσημα στην ομάδα που έκανε τα πρώτα βήματα της πορείας του, τον Άρη Θεσσαλονίκης για την αγωνιστική περίοδο 2023-24.

Εθνική Ελλάδος
--------------

Ο Μποχωρίδης συμμετείχε στην εθνική εφήβων Ελλάδος για τα Ευρωμπάσκετ του 2011 και του 2012, όπου η Ελλάδα κατέλαβε την 14η και την 11η θέση, αντίστοιχα. Ακολούθησε η συμμετοχή του στην εθνική Ελλάδος για ηλικίες κάτω των είκοσι ετών, με την οποία κατέκτησε την πέμπτη θέση στο Ευρωμπάσκετ του 2013 και την έκτη θέση την επόμενη χρονιά. Με την εθνική εφήβων μέτρησε 28 συμμετοχές με 214 πόντους (μ.ο: 7.64) και με την εθνική νέων ανδρών 22 συμμετοχές με 273 πόντους (μ.ο: 12.41). 

Έκανε το ντεμπούτο με την εθνική ανδρών στους αγώνες για τα προκριματικά του Παγκοσμίου Κυπέλλου 2019 και συνέχισε στα προκριματικά του Ευρωμπάσκετ 2022. Τον Ιούνιο του 2021, κλήθηκε στην προεπιλογή της ομάδας για το Προολυμπιακό τουρνουά του Καναδά, αλλά στις 21 του μήνα, ανακοινώθηκε πως δεν βρίσκεται στην τελική επιλογή. Το 2022, αγωνίστηκε στα προκριματικά του Παγκοσμίου Κυπέλλου 2023 και στο Τουρνουά Ακρόπολις καθώς ήταν στην προεπιλογή για το Ευρωμπάσκετ 2022, χωρίς όμως να βρεθεί στην τελική δωδεκάδα. Το 2023 βρέθηκε στην τελική δωδεκάδα της Εθνικής για το Παγκόσμιο Κύπελλο, όπου έφτασε μέχρι την φάση των ''16'' (κατετάγη 15η).

Με το εθνόσημο μετράει 28 συμμετοχές με 150 πόντους (μ.ο: 5.36).

Τίτλοι-Διακρίσεις
-----------------

### Ομαδικές

#### Παναθηναϊκός

* 2x Πρωτάθλημα Ελλάδας: (2017, 2021)
* 4x Κύπελλο Ελλάδος: (2015, 2016, 2017, 2021)
* Σούπερ Καπ Ελλάδας: (2021)

### Ατομικές

* MVP του Ελληνικού All Star Game νέων: (2013)
* 3x Ελληνικό All Star Game νέων: (2011,2013, 2014)
* 3x Ελληνικό All-Star Game: (2018, 2019, 2020)

* MVP της αγωνιστικής στο Μπάσκετμπολ Τσάμπιονς Λιγκ: (8η αγωνιστική, 2017/18)

Παραπομπές
----------

1. ↑  Άρης-Ολυμπιακός 65-78 - Ολυμπιακός - SPORT 24
2. ↑  Επαγγελματίας ο Μποχωρίδης - Άρης - SPORT 24
3. ↑  Παναθηναϊκός - Άρης 90-53 - Κύπελλο - SPORT 24
4. ↑  «Αήττητοι και Πρωταθλητές ΞΑΝΑ!!!!». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 4 Σεπτεμβρίου 2015.
5. ↑  «Πρωταθλητές Ελλάδας οι έφηβοι του ΑΡΗ!». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 4 Σεπτεμβρίου 2015.
6. ↑  Πράσινος ο Μποχωρίδης - Παναθηναϊκός - SPORT 24
7. ↑  «Μποχωρίδης: «Πρότυπο για μένα ο Διαμαντίδης»». *www.nocomments.gr*. Αρχειοθετήθηκε από το πρωτότυπο στις 3 Αυγούστου 2014. Ανακτήθηκε στις 13 Ιουνίου 2016.
8. ↑  «ΚΥΠΕΛΛΟ ΕΛΛΑΔΑΣ 2014-2015». Αρχειοθετήθηκε από το πρωτότυπο στις 25 Σεπτεμβρίου 2015. Ανακτήθηκε στις 4 Σεπτεμβρίου 2015.
9. ↑  «Μόνος στο σπίτι... και στο θεσμό! (gTV + pics)». *www.gazzetta.gr*. Ανακτήθηκε στις 13 Ιουνίου 2016.
10. ↑  «Παντού και πάντα «πράσινο»! (pics)».. Ανακτήθηκε στις 2017-06-12.
11. ↑  «Τέλος και επίσημα ο Μποχωρίδης από τον Παναθηναϊκό!».. Ανακτήθηκε στις 2017-12-04.
12. ↑  «Απέκτησε Μποχωρίδη ο Άρης!».. Ανακτήθηκε στις 2017-12-04.
13. ↑  *www.superbasket.gr*. Ανακτήθηκε στις 10 Φεβρουαρίου 2019.  Missing or empty `|title=` (βοήθεια)[*νεκρός σύνδεσμος*]
14. ↑  «Ο Παναθηναϊκός... κράτησε τον Μποχωρίδη στον Άρη». *www.sdna.gr*. Ανακτήθηκε στις 10 Σεπτεμβρίου 2019.
15. ↑  «Επίσημο: Στον Παναθηναϊκό ο Μποχωρίδης». *SDNA*. 23 Ιουλίου 2020. Ανακτήθηκε στις 23 Ιουλίου 2020.
16. ↑  «Παναθηναϊκός – Βαλένθια 91-72: Ο Μποχωρίδης έκανε τρία ρεκόρ καριέρας στην EuroLeague!». *www.gazzetta.gr*. Ανακτήθηκε στις 29 Ιανουαρίου 2021.
17. ↑  «Μποχωρίδης: ΜΑΤΣΑΡΑ με ρεκόρ καριέρας και γίνεται απαραίτητος στον Παναθηναϊκό (videos)». *Eurohoops*. 5 Φεβρουαρίου 2021. Ανακτήθηκε στις 6 Φεβρουαρίου 2021.
18. ↑  «Παναθηναϊκός: Πρωταθλητής Ελλάδος στην ημέρα του Παύλου Γιαννακόπουλου!». *Eurohoops*. 11 Ιουνίου 2021. Ανακτήθηκε στις 21 Ιουνίου 2021.
19. ↑  «Παναθηναϊκός: Επίσημη η ανανέωση του Μποχωρίδη | Gazzetta». *www.gazzetta.gr*. Ανακτήθηκε στις 26 Ιουλίου 2021.
20. ↑  «Παναθηναϊκός για Γκίνες: 27 σερί σεζόν τίτλους και συνεχίζει!». *SDNA*. 26 Σεπτεμβρίου 2021. Ανακτήθηκε στις 26 Σεπτεμβρίου 2021.
21. ↑  «Ο Μποχωρίδης έσπασε τα «πράσινα φράγματα» 500 πόντων και 200 ασίστ». *- Ε.Σ.Α.Κ.Ε*. Ανακτήθηκε στις 13 Μαρτίου 2022.
22. ↑  «Συνεχίζει στον Παναθηναϊκό ο Μποχωρίδης: "Ήθελα να μείνω, ειδικά μετά από μία δύσκολη χρονιά"». *Eurohoops*. 2 Αυγούστου 2022. Ανακτήθηκε στις 2 Αυγούστου 2022.
23. ↑  «Παναθηναϊκός: Έφτασε τα 200 τρίποντα ο Μποχωρίδης». *SDNA*. 24 Οκτωβρίου 2022. Ανακτήθηκε στις 24 Οκτωβρίου 2022.
24. ↑  «Τέλος από τον Παναθηναϊκό ο Μποχωρίδης». *www.sport24.gr*. Ανακτήθηκε στις 11 Ιουλίου 2023.
25. ↑  «Άρης, μεταγραφές: Επίσημο του Μποχωρίδη | Gazzetta». *www.gazzetta.gr*. Ανακτήθηκε στις 12 Αυγούστου 2023.
26. ↑  2013 - FIBA Europe
27. ↑  ««Κόπηκαν» από την Εθνική οι Αθηναίου, Μποχωρίδης, Μουράτος και Χουγκάζ». *SDNA*. 21 Ιουνίου 2021. Ανακτήθηκε στις 21 Ιουνίου 2021.
28. ↑  «Εθνική ομάδα, Eurobasket 2022: «Κόπηκαν» Μποχωρίδης, Κασελάκης, η τελική 12άδα | Gazzetta». *www.gazzetta.gr*. Ανακτήθηκε στις 1 Σεπτεμβρίου 2022.
29. ↑  «Ελλάδα - Μαυροβούνιο 69-73: Ξέμεινε από ενέργεια και τερμάτισε 15η | Gazzetta». *www.gazzetta.gr*. Ανακτήθηκε στις 3 Σεπτεμβρίου 2023.
30. ↑  «MVP Μποχωρίδης: «Τιμή να σε συγκρίνουν με τον Διαμαντίδη, με πιστεύει ο Γιαννάκης» (vids)».. Ανακτήθηκε στις 2018-05-06.

Πηγές
-----

* Λευτέρης Μποχωρίδης στο paobc.gr
* Μποχωρίδης Λευτέρης στο MyPlayer.gr[*νεκρός σύνδεσμος*]
* Λευτέρης Μποχωρίδης στο basketballaris.gr Αρχειοθετήθηκε 2017-06-25 στο Wayback Machine.

Εξωτερικοί σύνδεσμοι
--------------------

* Λευτέρης Μποχωρίδης, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά).
* Eleftherios Bochoridis, στατιστικά στοιχεία αθλητή στον επίσημο ιστότοπο της Euroleague Basketball (Αγγλικά).

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Ευρωπαϊκό Πρωτάθλημα Ανδρών U18 FIBA 2011 - 14η θέση |
| --- |
|  |
| 000 | 
* 4 Μποχωρίδης
* 5 Λαρεντζάκης
* 6 Δημητρόπουλος
* 7 Δημακόπουλος
* 8 Τσελεντάκης
* 9 Δεληγιώργης
* 10 Μήτσιαλος
* 11 Αγραβάνης
* 12 Μελισσαράτος
* 13 Ζούμπος
* 14 Καμπερίδης
* 15 Μαραγκός
* Προπ: Βλασσόπουλος
 |  |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Ευρωπαϊκό Πρωτάθλημα Ανδρών U18 FIBA 2012 - 11η θέση |
| --- |
|  |
| 000 | 
* 4 Μποχωρίδης
* 5 Αγγέλου
* 6 Γόντικας
* 7 Καραμαλέγκος
* 8 Καλογιαννίδης
* 9 Σλαφτσάκης
* 10 Μήτσιαλος
* 11 Νικολακόπουλος
* 12 Καμπερίδης
* 13 Αγραβάνης
* 14 Τσόντζος
* 15 Φακοπουλίδης
* Προπ: Βλασσόπουλος
 |  |

 |